ประกาศนายทะเบียนสมาคม
ประจำจังหวัดภูเก็ต
เรื่อง จดทะเบียนจัดตั้งสมาคม

ด้วย นายสมชาย สังข์เสน่ห์ นายปรินทร เรืองรัตนวาณิช และนางสาวมณีสวรรค์ เรืองรัตนวาณิช
ได้ยื่นคำขอจดทะเบียนจัดตั้งสมาคมสื่อมวลชนเพื่อการท่องเที่ยว ภูเก็ต ต่อนายทะเบียนสมาคม
ประจำจังหวัดภูเก็ต มีใจความสำคัญตามข้อบังคับของสมาคม ดังนี้

๑. ชื่อสมาคม “สมาคมสื่อมวลชนเพื่อการท่องเที่ยว ภูเก็ต”

๒. วัตถุประสงค์ของสมาคม คือ

๒.๑ เพื่อส่งเสริม กำกับให้สมาชิกเป็นสื่อมวลชน ทำหน้าที่เป็นผู้ใช้สื่ออย่างสร้างสรรค์
และปลอดภัย ส่งต่อข่าวสาร ข้อมูล ความรู้ทั้งหลายที่ถูกต้อง ไม่บิดเบือนจากของทุกภาคส่วน
ออกสู่สาธารณะจนอีกต่อหนึ่ง โดยให้ถึงประชาชนได้อย่างถูกต้อง ไม่มีการแอบแฝง ซ่อนเร้นใด ๆ
มีคุณธรรม จริยธรรม โดยใช้หลักธรรมาภิบาล และเคารพหลักการของสมาคมสื่อมวลชน
เพื่อการท่องเที่ยว

๒.๒ เพื่อส่งเสริม สนับสนุน นำเสนอ ร่วมมือกับองค์กรต่าง ๆ ทั้งภาครัฐ เอกชน
ผู้ประกอบการด้านการท่องเที่ยว การบริการที่เกี่ยวเนื่องกับการท่องเที่ยวในทุกด้าน กลุ่มโอทอป
กลุ่มภูมิปัญญาท้องถิ่น เครือข่ายท่องเที่ยวและทุกภาคส่วนที่เกี่ยวเนื่องกับการท่องเที่ยว การบริการ
ให้เกิดกิจกรรมเพื่อการท่องเที่ยวอย่างสร้างสรรค์ เชื่อมโยง บูรณาการ ครอบคลุมและยั่งยืนในทุกมิติ

๒.๓ เพื่อส่งเสริม สนับสนุนการเดินทางท่องเที่ยวเชื่อมโยงระหว่างจังหวัด ภูมิภาค
และมิตรประเทศ

๒.๔ เป็นองค์กรที่จะเป็นตัวแทนในการนำปัญหา ความต้องการและข้อเสนอแนะ
ของผู้ประกอบการธุรกิจท่องเที่ยวและบริการ หรือองค์กรที่ดำเนินกิจกรรมที่เกี่ยวเนื่องกับการท่องเที่ยว
ให้ได้รับการแก้ไขและเยียวยา

๒.๕ จัดกิจกรรม โครงการ หรือการงานใด เพื่อพัฒนาในทุกองค์ประกอบของการท่องเที่ยว
การบริการให้มีความทันสมัย ทันเหตุการณ์ เกิดความยั่งยืนและเพื่อส่งเสริมสนับสนุนนโยบาย
ของรัฐบาลในการสร้างภาพลักษณ์ ความเชื่อมั่นด้านการทำรายการให้เกิดการตื้นตัวและต่อเนื่อง
อย่างมีคุณภาพและความรู้ โดยพร้อมร่วมมือกับสมาคมสื่อมวลชนเพื่อการท่องเที่ยวในทุกกิจกรรม

๒.๖ เพื่อเป็นองค์กรในการส่งเสริม พัฒนา สร้างโอกาสให้สตรีและเครือข่าย เพื่อพัฒนาอาชีพ
สร้างงาน สร้างรายได้ รวมถึงเป็นองค์กรในการรณรงค์ให้สังคมเข้าใจปัญหาสตรีในทุกมิติ และการคุ้มครอง
และพิทักษ์สิทธิสตรี ส่งเสริมและสนับสนุนการจัดกิจกรรมในการพัฒนาบทบาทสตรี การแก้ไขปัญหาสตรี
ขององค์กรต่าง ๆ การสร้างภาวะผู้นำ การพัฒนาองค์ความรู้ คุณภาพชีวิต รวมทั้งการเสริมสร้างความเข้มแข็ง
ด้านเศรษฐกิจและสังคมของสตรี

๒.๗ จัดกิจกรรมที่เป็นการส่งเสริมบทบาทสตรี เด็ก เยาวชน ผู้สูงอายุ ผู้พิการ
และผู้ด้อยโอกาสให้เป็นที่ประจักษ์และเป็นส่วนหนึ่งของการท่องเที่ยวได้อย่างบูรณาการในทุกมิติ
โดยใช้กลยุทธ์ด้านการท่องเที่ยว

๒.๘ จัดกิจกรรมเพื่อสนับสนุน และส่งเสริมด้านความปลอดภัยในการใช้รถใช้ถนนผ่าน
การท่องเที่ยว และให้ความช่วยเหลือผู้ประสบภัยอันเกิดจากการใช้รถใช้ถนนขับเคลื่อนความปลอดภัย
ทางถนนอย่างมีส่วนร่วม

๒.๙ เพื่อเป็นองค์กรในการเสริมสร้างและร่วมผลักดัน กระตุ้น สนับสนุน และร่วมกับ
หน่วยงานอื่น ๆ เพื่อสร้างเสริมสุขภาพ โดยมุ่งหมายให้คนไทย มีสุขภาพย จิต ปัญญา และสังคมที่ดี
ด้วยการกระตุ้นให้เกิด การปรับเปลี่ยนพฤติกรรม ความเชื่อ และสภาพแวดล้อม ให้อเอื้ออำนวย
ต่อคุณภาพชีวิต อันจะช่วยลดภาระทางเศรษฐกิจ และสังคมของประเทศ โดยผ่านกิจกรรมการท่องเที่ยว
และบริการ

๒.๑๐ เพื่อส่งเสริมการปกครองในระบอบประชาธิปไตยอันมีพระมหากษัตริย์ทรงเป็นประมุข
ด้วยความเป็นกลางและไม่สนับสนุนด้านการเงินหรือทรัพย์สินแก่นักการเมืองหรือพรรคการเมืองใด

๒.๑๑ เพื่อดำเนินการร่วมมือกับองค์กรเพื่อการกุศล และองค์กรสาธารณประโยชน์
เพื่อสาธารณประโยชน์

๒.๑๒ สมาคมจะไม่ตั้งโต๊ะบิลเลียด หรือเล่นการพนันทุกชนิดในสมาคมโดยเด็ดขาด

๓. สำนักงานใหญ่ของสมาคม ตั้งอยู่เลขที่ ๔/๒๐๘ หมู่ที่ ๓ ตรอก - ถนนเทพกระษัตรี
ตำบลรัษฎา อำเภอเมืองภูเก็ต จังหวัดภูเก็ต ๘๓๐๐

๔. การจัดการของสมาคมในวาระเริ่มแรก มีคณะกรรมการดำเนินงานดังรายนามต่อไปนี้

๔.๑ นายสมชาย สังข์สนธิ์
นายกสมาคม

๔.๒ นายปรินทร เรืองรัตนวาณิช
อุปนายก

๔.๓ นายสว่าง ทองไพ
อุปนายก

๔.๔ นางสาวมณีสวรรค์ เรืองรัตนวาณิช
อุปนายก

๔.๕ นางสาวจิตรลดา เสรีวงษ์
อุปนายก

๔.๖ นางวัชรี บุญชื่น
กรรมการ

๔.๗ นายกฤษณะ หลงน้อย
กรรมการ

๔.๘ นางสาวอัญชรี ปกติ
เลขานุการ

๔.๙ นายบัณฑิต พันธ์ทิพย์
เหรัญญิก

๔.๑๐ นายสุรชัย เศวตรุ่งเรือง
นายทะเบียน

๔.๑๑ นายศุภชัย เชื้อสาย
ประชาสัมพันธ์

นายทะเบียนสมาคมประจำจังหวัดภูเก็ต มีคำสั่งรับจดทะเบียนจัดตั้งสมาคมราายนี้แล้ว
เลขทะเบียนลำดับที่ ๕/๒๕๖๗ ตั้งแต่วันที่ ๒๙ สิงหาคม ๒๕๖๗